Dinosauromorpha

Dinosauromorpha (zriedkavo alebo staršie: dinosaury v širšom zmysle [slovenské synonymá pozri v článku dinosaury] - lat. Dinosauria v širšom zmysle) je veľký taxón plazov patriaci do taxónu Ornithodira.

Dinosauriformes
Do roku 2020 sa do Dinosauromorpha zaraďovala aj čeľaď Lagerpetidae a všetky taxóny nepatriace do tejto čeľade sa spolu označovali ako Dinosauriformes, čiže platilo: Dinosauromorpha = Lagerpetidae + Dinosauriformes. V roku 2020 však bola čeľaď Lagerpetidae presunutá do taxónu Pterosauromorpha, čím sa pojmy Dinosauromorpha a Dinosauriformes stali úplnými synonymami, čiže začalo platiť Dinosauromorpha = Dinosauriformes.

Pôvodný význam názvu Dinosauromorpha 
Pôvodne (Benton 1985) Dinosauromorpha zahŕňali dinosaury (resp. dnešné Dinosauromorpha) a Ornithosuchidae. Koncepčne ale vlastne zodpovedali skôr dnešnému taxónu Avemetatarsalia. Bolo to preto, lebo podobne ako Avemetatarsalia boli zamýšľané ako taxón zahŕňajúci všetko, čo je príbuzné viac s dinosaurami/vtákmi než s krokodílmi; a keďže pterosaury v Bentonovi 1985 boli zaraďované ako bazálne Archosauromorpha (a teda úplne mimo dinosaurov) a Ornithosuchidae sa považovali za príbuzné s dinosaurmi, tak tieto Dinosauromorpha v ponímaní Bentona 1985 svojou podstatou (i keď nie nevyhnutne zložením) zodpovedali dnešným Avemetatarsalia.Benton 1985 Classification and Phylogeny of Diapsid Reptiles, S. 154 

Systematika
Dinosauromorpha (Dinosauriformes) / zriedkavo: dinosaury/dinosaurotvaré/veľjaštery (Dinosauria) v širšom zmysle:Ezcurra, Martín D.; Nesbitt, Sterling J.; Bronzati, Mario; Dalla Vecchia, Fabio Marco; Agnolin, Federico L.; Benson, Roger B. J.; Brissón Egli, Federico; Cabreira, Sergio F.; Evers, Serjoscha W.; Gentil, Adriel R.; Irmis, Randall B.; Martinelli, Agustín G.; Novas, Fernando E.; Roberto da Silva, Lúcio; Smith, Nathan D.; Stocker, Michelle R.; Turner, Alan H.; Langer, Max C. (2020). "Enigmatic dinosaur precursors bridge the gap to the origin of Pterosauria". Nature: 1–5.BENTON, M. J. Vertebrate Palaeontology. 2014, S. 150, 151Martz, Jeffrey W, and Bryan J Small. “Non-dinosaurian dinosauromorphs from the Chinle Formation (Upper Triassic) of the Eagle Basin, northern Colorado: Dromomeron romeri (Lagerpetidae) and a new taxon, Kwanasaurus williamparkeri (Silesauridae).” PeerJ vol. 7 e7551. 3 Sep. 2019, doi:10.7717/peerj.7551Palaeobiology Database CAU, A. The assembly of the avian body plan: a 160-million-year long process. Bollettino della Società Paleontologica Italiana, 57 (1), 2018, 1-25. Modena  PACHECO, C. et al. Gnathovorax cabreirai: a new early dinosaur and the origin and initial radiation of predatory dinosaurs. 2019 
rod †Marasuchus (=Lagosuchus)
Dracohors
rod †Saltopus
čeľaď †Silesauridae
?†Herrerasauria - alternatívne zaraďované pod Saurischia, čiže pod Dinosauria v užšom zmysle
dinosaury/dinosaurotvaré/veľjaštery (Dinosauria) v užšom (a najbežnejšom) zmysle
 plazopanvové dinosaury/plazopanvé dinosaury/jašteropanvové (Saurischia)
 vtákopanvové dinosaury/vtákopanvé dinosaury (Ornithischia)

V niektorých systémoch (vrátane hlavného systému používaného na slovenskej wikipédii) sú - z čisto praktických dôvodov - z taxónu Dinosauromorpha vyňaté vtáky (tvoria samostatnú triedu blanovcov).

Zdroje

Kategória:Ornithodira